МБДОУ «Детский сад № 1 «Радуга» г. Гудермес

Гудермесского муниципального района»

Конкурс среди воспитанниц старших и подготовительной групп,

приуроченное празднованию Дня мира в Чеченской Республике на тему: «Нохчийн сийлахь йо1»

Социальный педагог:

Асхабова Х.У

Апрель – 2019

«Нохчийн сийлахь йо1» (къовсам)

1алашо: Вайн нохчийн г1иллакхаш берашна довзийтар, хьалха хилла нохчийн дахаре бераш бигар, церан дагчохь дикачу х1умане безам кхоллабан.

Цхьанакхетар д1аадахъаран кеп:

1) Видеоролик «Нохчийн сийлахь йо1»

2) Локхуш ю Нохчийн йиш - «Сан ирсан т1емаш».

(Къовсаман декъахой чубог1у, царна т1аьххье ши д1ахьушъерг а йог1у).

Д1ахьушъерг 1: Де дика хуьлда, тхан хьоме доттаг1ий!

Д1ахьушъерг 2: Маршалла ду х1окху хазчу дийнахь вовшех кхеттачаьрга.

Д1ахьушъерг 1: Нохчийн къоман угаре боккха бахам йо1 ю. Дуьххьара йо1ах йиша хуьлу, т1аккха х1усамнана, нана. Нохчийн йо1 гуттара кхиош хилла цо доьзал кхио безий хууш.

Д1ахьушъерг 2: Цундела дас-нанас масала шайн леларца гойтуш хилла доьзална.

Д1ахьушъерг 1: Тахана вай гулдалар бахьна вайн Нохчийн йо1ца долу г1иллакх а, лелар а, хелхар а муха хила деза д1агайта. Гуттар дика пайда цуьнах вайн берашна хилийта.

Вайн таханлера къовсаме ц1е ю «Нохчийн сийлахь йо1».

Д1ахьушъерг 2: Нохчийн къоман дахарехь йоккха меттиг д1алоцу «сий» бохучу кхетамо. «Сий» — оцу дашехь вайна «са», «ц1ий» бохучу дешнийн чулацам а, церан аьзнаша хеза. Бакъ а долуш, «сий» адамийн сица а, ц1ийца а доьзна ду.

Д1ахьушъерг 1: «Сий» — иза адмана деза хета, дохо я кхечуьнга дохадайта йиш йоцу, цо ша шен лаамехь т1елаьцна оьздангаллин декхарш а ду, сийлахь хиларна нахана юккъехь корта айбина д1алела юьхьк1айн а хилар ду.

Ткъа къовсамийн декъахой мах хадор бу Висимбаева Миланас а, Чулаева Хьавас а. Вайн йо1рий кхаа тобанера бу: «Седарчий», «Накхармозий», «Малх». Амма мах хадор бу х1оранне кхиаме хьаьжна.

Д1ахьушъерг 2: Х1инца охашима д1акхайкхор бу къовсамийн декъахо (фамилеш йоху список т1ера).

Д1ахьушъерг 2: Массо адамийн шен корматалла а, говзалла а хуьлу.

Д1ахьушъерг 1: Цхьаммо хаза хелхар до, вукхо дика йиш локху, ткъа кхечара байташ юьйцу, иштта кхин д1а а.

Д1ахьушъерг 2: Х1инца вайна байташ юьйцур ю вайн хьоме йо1арш.

1. Адам хилча г1иллакх доцуш,  
   Ваха йиш яц кхерам боцуш. (Куриева Рамина)  
   Г1иллакх доцу адам ширло,   
   Гергарлонаш нехан херло.
2. Йойъу нехан дега йовхо,  
   Хуьлу даима нехан довхо. (Аурбиева Хадижа)  
   Стенах нахан г1иллакх долу,  
   Стенах наха г1иллакх олу?!
3. Г1иллакх ду х1ара, цхьаннех аьлла,   
   Кхачамца жоп дала стаг ца ваьлла. (Муслимова Амина)  
   К1оргера маь1на шеца долуш,  
   Шелла атта х1уммаъ доцуш.
4. Нахаца тарлуш ваха лаар,

Г1иллакх ду иза, наха олу! (Сайдулаева Ирсана)

Адамаш дезар, машар безар,

Г1иллакх ду иза - лела хаар.

1. Кегий бераш дукха дезар.  
   Г1иллакх ду иза адамийн,  (Шайхаева Диана)  
   Ваха хиънехь, кху дуьненахь,  
   Ше ц1арца нахан дика дитар!

6) Ирс ду-кха хьомечу Даймехкан лаьттахь,

Хьан ваха йиш елахь диканца маьрша, (Байсангурова Сумая)

Вист хила некъ белахь хьайн ненан маттахь,

Я кийрахь дог дацахь к1ора санна 1аьржа.

7) Ирс дукха лахвалар юххе шен нанна,

Эшамаш биц бина цуьнга ладоьг1на, (Алиева Сабила)

Я хаза хетийтар муьлхачу цхьанна,

Кхоьлинчу б1аьргаш чу серло а тоьхна.

Д1ахьушъерг 1: Баркалла шуна! Байташ ч1ог1а хаза йийцира. Ткъа х1инца вайна «Даймохк» ц1е йолу йиш локхур ю Дииева Айнетас а, Осмаева Ирсанас а, Элипханова Фатимас а.

Текст песни «Даймохк»

1 куплет:

Хаза бу вай Даймохк тахна,

Сирла г1ишлош ирах яхна.

Адам деладелла го,

Дагчохь яьлла б1аьсте ю.

Припев:

Чик чирики, чик чирики,

Чик чирики, чик чирики.

Лерехь тайна аьлла дийки,

Можа хьоза каде го.

Лерехь тайна аьлла дийки,

Можа хьоза каде го.

2 куплет:

Со а йог1у декъалхилла,

Эшарца сай дакъа дилла.

Нохчийчоь, хьанйо1 ю со,

Деган йовхо хьуна ло.

Припев:

Чик чирики, чик чирики,

Чик чирики, чик чирики.

Лерехь тайна аьлла дийки,

Можа хьоза каде го.

Лерехь тайна аьлла дийки,

Можа хьоза каде го.

Лерехь тайна аьлла дийки,

Можа хьоза каде го.

Лерехь тайна аьлла дийки,

Можа хьоза каде го.

Д1ахьушъерг 1: Исбаьхьа хаза лекхара аш и йиш, кху б1аьстен денца йог1уш. Дела реза хила шуна!

Д1ахьушъерг 2: Кхин д1а вай хьовсур ду кечдинчу хелхаршка. Дуьххьарлера хелхар дийр ду Газимагомаева Хадижас «К1айн дари коч» ц1е йолчу эшарца.

(Хеда Хамзатова «К1айн дари коч»)

Д1ахьушъерг 1: Баркалла, Дала дукха яха йойла!

Д1ахьушъерг 2:Х1инца Шолг1а хелхар дийр ду Хамидова Иманас а, Дидиева Хадижас а, Шайхаева Данас а.

(Хеда Хамзатова «Даймехкан аз»).

Д1ахьушъерг 2: Баркалла шуна. Ткъа х1инца вай дийр ду нохчийн дахарех лаьцна хаттарш.

(Хаттар къовсамийн дакъахошка д1аолу, царна юкъара ка даьлчо жоп ло).

Д1ахьушъерг 1: Дика жоьпаш дара аш делларш. Дела реза хила шуна! Х1инца вайн уггаре самукъане хан т1екхаьчна. Ас дуьйцуш дерг ловзар дацахь а,  
цигахь ч1ог1а самукъа долуш хила к1ентийн а, йо1рийн а.

Д1ахьушъерг 2: И дера бу белхи.

Д1ахьушъерг 1: Белхех вахара ч1ог1а хаза 1едал хилла. Цигахь гулбеллачара поппар хьокхуш а, т1арг1а къажбеш а, хьажк1аш йохуш а хилла. Амма тахана вай т1арг1а къажбеш белхий бийр бу. Иза дукхахьолехь къона йо1рийн цхьанакхетар хилла.

Д1ахьушъерг 2: Дукхахдолу к1ентийн а, йо1рийн а цханакхетар я хин йистехь, я белхахь хилла. Цигахь билгала йолуш хилла каде а, г1иллакхе а йолу йо1.

(Белхи д1аболалуш «Деши, дети 1енахьара» ц1е йолу къинхьегамийн эшар д1ахутту. Белхи эшар чакхъяллалц лаьтта).

Д1ахьушъерг 1: Ткъа х1инца Нохчийн даарийн мах хадабан хан т1екхаьчна.

(Даарийн мах хадабо 10 балл билларца).

Д1айолало «Жималла» ц1е йолу йиш.

(Бераш хелха дуьйлу мах хадорхой грамоташ кечйина бовлалц)

Д1ахьушъерг 2: Х1инца вайна хуур ду «Нохчийн сийлахь йо1» ц1е йолу къовсамехь толам баьккхинарш муьлш бу.

Д1ахьушъерг 1: Цкъа дуьххьара ши дош алийта луур дара къовсамех лаьцна Висимбаева Милане.

(Къовсамех лаьцна йистхуьлу, т1аккха массо йо1ана мидалш ло, ткъа толам баьккхинчарна грамоташ ло.)